བཙོ་ཐལའདུལ་སྦྱོང་གི་བཟོ་རྩལ་གསེད་འགྲོལ་བྱེད་པའི་དཀའ་གནད་ནི།གཅིག་ནི་ཟུར་སྦྱོར་དངོས་རྫས་དང་།གཉིས་ནི་གོ་རིམ་ཡིན།སྲོལ་རྒྱུན་གྱི་བཟོ་རྩལ་ཁྲོད་དུ།བཙོ་ཐལ་འདུལ་སྦྱོང་བྱེད་པར་ཟུར་སྦྱོར་དངོས་རྫས༧༠ལྷག་ཡོད།བོད་སྨན་ཁང་གི་སྨན་པ་རྒན་པས་གསལ་འབྱེད་བྱས་ནས་འོས་ཚད་ལོན་པའི་ཟུར་སྦྱོར་དངོས་རྫས་ཚང་མ་ཝེ་ལི་ཞིང་གི་ཚོགས་པའི་དངོས་བཤེར་ཁང་དུ་བསྐྱལ་ཞིང་།དེང་རབས་ལག་རྩལ་གྱི་བྱེད་ཐབས་སྤྱད་ནས་དབྱེ་དགར་བྱས་ཏེ་ཐོབ་པའི་གཞི་གྲངས་ཁྲི་འབུམ་མང་པོ་ལེགས་སྒྲིག་དང་།ཕྱོགས་བསྡུས།དབྱེ་ཞིབ་བྱེད་དགོས་ཤིང་།ལས་ཀའི་ཚད་ཆེན་པོ་ཡིན་ཚད་མི་དཀྱུས་མ་ཞིག་གི་བློ་ཁོག་ཏུའང་ཤར་དཀའ།ཟུར་སྦྱོར་དངོས་རྫས༧༠ལྷག་གི་ཁྲོད་ནས་སྲོག་ཆགས་རེ་འགའ་མ་གཏོགས་གཞན་པའི་སྐྱེ་དངོས་ཚང་མ་གསལ་བོར་ཤེས་སོང་།ཝེ་ལི་ཞིང་གིས་གསོང་བོར་བརྗོད་རྒྱུར།སྲོལ་རྒྱུན་གྱི་འདུལ་སྦྱོང་བཟོ་རྩལ་ལ་ལུགས་མཐུན་ཡིན་ས་དང་ལུགས་མཐུན་མིན་ས་གཉིས་ཀ་ཡོད་པས་ཚན་རིག་གི་ཚད་ཐིག་བཟུང་སྟེ་གཟབ་ནན་གྱིས་འགྲེལ་བ་རྒྱག་དགོས།